Jabarkan Riwayat dari Wang Zhaojun dalam bahasa jawa

Ing taun 38 M, Kaisar Yuandi ngetokaké maklumat kamaharajan kanggo ngundang prawan-prawan cantik saka kabèh nagara supaya teka ana ing pura. Rong taun candhaké, sakiwa-tengené taun 40 M, Wang Zhaojun diceluk supaya lumebu harem pura saperlu nglayani kaisar Yuan (Liu Shi) minangka selir. Nalika ana ing pura, Wang Zhaojun ora tau dilayani (gayutan sèksual) déning kaisar. Kabèh mau amarga kaisar kang milih selir kanthi deleng lukisane seniman Mao Yanshuo. Wang Zhaojun ora gelem nyogok pelukis pura iku supaya nglukis ayu, mula si pelukis nglukis kanthi èlèk. Akibate kaisar ngira yèn Wang Zhaojun yaiku wanita èlèk.

Piranti perdamaian Han Kulon karo Xiongnu Wétan

Ing jaman iki kedadeyan konflik antarané karajan Han kulon karo suku Xiongnu (mligi Xiongnu barat). Sawijinin dina nalika pemimpin Xiongnu kidul kang bersekuthu karo Han, Huhanye, teka kaping telune Chang'an ing acara kunjungan penghormatan. Banjur Huhanye jaluk supaya dhèwèké bisa dadi mantu kamaharajan. Panjalukane mau ora kasil, nanging Huhanye diwènèhi kompensasi wujud selir-selir kaisar (mligi kang ora dikunjungi kaisar). Wang Zhaojun yaiku salah sawijining wong-wong mau kang diwènèhake marang Huhanye.

Ditulisake ing Hou Han Shu, Wang Zhaojun kanthi sukarela nunjuk awake dhéwé supaya dikirim ing Xiongnu amarga dhèwèké kuciwa ngenteni. Banjur, kaisar Yuan kang lagi pisanan ketemu karo Wang Zhaojun dadi gumun karo ayune lan getun banget. Dhèwèké uga arep nimbangake manèh putusan kanggo menehake Wang Zhaojun marang Huhanye. Nangin pungkasane kaisar Yuan ngrilakake Wang Zhaojun demi persekuthuan Han lan Xiongnu.

Banjur Wang Zhaojun dadi selir kesayangan Huhanye lan nglairaké rong pangeran lan siji putri. Sawisé Huhanye tinggal donya, Wang Zhaojun jaluk supaya bisa bali ing Cina dharatan, nanging panjaluke ditolak déning kaisar Cheng (Liu Ao). Kaisar Cheng malah mrintahake supaya dhèwèké mèlu tradisi Xiongnu supaya bisa kawin karo pemimpin Xiongnu candhaké, anak Huhanye kang tuwa dhéwé. Ing kawinane kang kaping loro, dhèwèké nglairaké anak wadon loro. Wang Zhaojun uga bantu Huhanye ngrembakakake kraton Xiongnu, mula wong Xiongnu ngrmati banget Wang Zhaojun.

Ing legenda, dicritakake sawisé panjaluke ditolak déning kaisar Cheng, Wang Zhaojun bunuh diri minangka upaya kanggo nolak kawin manèh karo anaké dhéwé.

Amarga Wang Zhaojun, sakiwa-tengené 60 ta un mbentuk perdamaian antarané Han karo Xiongnu. Pamaréntah Cina saiki nggunakaké  Wang Zhaojun minangkaa simbol nyawijining ètnis Han karo ètnis minoritas liyané.